13.

Paziņotie līgumi ir Spānijas degvielas uzpildes staciju apsaimniekotāju līgumi par ekskluzīvu degvielas iepirkšanu. Ir 8 dažādi līgumu veidi, kas atkarīgi, no vienas puses, no degvielas uzpildes stacijas īpašuma veida un, no otras puses, no komercsaistību veida starp Repsol CPP un degvielas uzpildes stacijas apsaimniekotāju. a) Līgums, saukts “CODO-aģents”. Līgums par degvielas piegādi Repsol CPP īpašumā esošajām degvielas uzpildes stacijām, kuras apsaimnieko nomnieks. Apsaimniekotājam ir aģenta statuss. b) Līgums, saukts “CODO-pārpircējs”. Līgums par degvielas piegādi Repsol CPP īpašumā esošajām degvielas uzpildes stacijām, kuras apsaimnieko nomnieks. Apsaimniekotājam ir pārpircēja statuss. c) Līgums, saukts “DODO-aģents”. Līgums par degvielas piegādi apsaimniekotāju īpašumā esošajām degvielas uzpildes stacijām. Apsaimniekotājam ir aģenta statuss. d) Līgums, saukts “DODO-pārpircējs”. Līgums par degvielas piegādi apsaimniekotāju īpašumā esošajām degvielas uzpildes stacijām. Apsaimniekotājam ir pārpircēja statuss. e) Līgums, saukts “Lietošanas tiesību aģents”. Līgums starp Repsol CPP un degvielas uzpildes stacijas īpašnieku, ar kuru īpašnieks piešķir Repsol CPP reālas lietošanas tiesības uz šo degvielas uzpildes staciju. Kā lietošanas tiesību izmantotājs Repsol CPP vienlaikus iznomā degvielas uzpildes staciju apsaimniekošanai īpašniekam bez lietojuma tiesībām vai trešai pusei, kas saistīta ar īpašnieku bez lietojuma tiesībām. Līgumam beidzoties, īpašnieks bez lietojuma tiesībām automātiski iegūst degvielas uzpildes staciju savā īpašumā. Cesija tiek veikta, noslēdzot līgumu ar degvielas piegādātājiem. Apsaimniekotājam ir aģenta statuss. f) Līgums, saukts “Lietošanas tiesību pārpircējs”. Līgums starp Repsol CPP un kādas degvielas uzpildes stacijas īpašnieku, ar kuru īpašnieks piešķir Repsol CPP reālas lietošanas tiesības uz šo degvielas uzpildes staciju. Kā lietošanas tiesību izmantotājs Repsol CPP vienlaikus iznomā degvielas uzpildes staciju apsaimniekošanai īpašniekam bez lietojuma tiesībām vai trešai pusei, kas saistīta ar īpašnieku bez lietojuma tiesībām. Līgumam beidzoties, īpašnieks bez lietojuma tiesībām automātiski iegūst degvielas uzpildes staciju savā īpašumā. Cesija tiek veikta, noslēdzot līgumu ar degvielas piegādātājiem. Apsaimniekotājam ir pārpircēja statuss. g) Līgums, saukts “Platības aģents”. Līgums starp Repsol CPP un zemes gabala īpašnieku, ar kuru īpašnieks piešķir Repsol CPP reālas tiesības uz šo zemes gabalu, un tā kļūst par īpašnieku tam, kas uz šī zemes gabala ir uzcelts vai tiks uzcelts, kamēr otra līgumslēdzēja īpašumā paliek zeme. Kā būvju īpašnieks Repsol CPP vienlaikus iznomā degvielas uzpildes staciju apsaimniekošanai zemes īpašniekam vai trešai pusei, kas ir saistīta ar zemes īpašnieku. Līgumam beidzoties, zemes īpašnieks automātiski iegūst būves savā īpašumā. Cesija tiek veikta, noslēdzot līgumu ar degvielas piegādātājiem. Apsaimniekotājam ir aģenta statuss. h) Līgums, saukts “Platības pārpircējs”. Līgums starp Repsol CPP un zemes gabala īpašnieku, ar kuru īpašnieks piešķir Repsol CPP reālas tiesības uz šo zemes gabalu, un tā kļūst par īpašnieku tam, kas uz šī zemes gabala ir uzcelts vai tiks uzcelts, kamēr otra līgumslēdzēja īpašumā paliek zeme. Kā būves īpašnieks Repsol CPP vienlaikus iznomā degvielas uzpildes staciju apsaimniekošanai zemes īpašniekam vai trešai pusei, kas ir saistīta ar zemes īpašnieku. Līgumam beidzoties, zemes īpašnieks automātiski iegūst būves savā īpašumā. Cesija tiek veikta, noslēdzot līgumu ar degvielas piegādātājiem. Apsaimniekotājam ir pārpircēja statuss